
পনাট্য-বিকার”, «পৌরাণিক পঞ্চরং” ও “রাম গ্রসাদ* 
রচয়িতা কর্তৃক প্রণীত। 





(ফলিকাঁতা ১৬৭ নং মাণিকতল! ্ট হইতে ) 
শ্রীজানকীনাথ বস্থ কর্তৃক 
প্রকাশিত । 


াশিস্পসপিশ 


কলিকাত। 

৬ নং ভীম ঘোষের লেন, গ্রেট ইডিন প্রেস, 
ইউ, সি; বহু এও কোম্পানীর দ্বার! মৃদ্রিত। 
১২৯৮। 

মূল্য ।* চারি আন! । 


রয়েল বেঙ্গল থিয়েটারে প্রথম অভিনয়ের তারিখ | 


(১৮ই জুলাই ১৮৯১। শনিবার ৷ ৩রা আবণ ১২৯৮ সাঁল।) 


পুরুষগণ। 

অমরনাথ (বাবু শশীন্্রনাথ দে ) 8 জনৈক যুবক । 
নিশানাথ (» গণেশচন্দ্র ঘোষ ) হর এ পারিষদ্‌। 
রায়বাহীছুর কিষণলাল (বাঁবু নারার়ণচন্ত্র বন্দ) অমরনাথের বন্ধু 
রাজাবাহাঁছুর বিখেশবর (» কালীপ্রসন্প সল্লিক ) ত্র ত্র 
মহারাঁজাবাহাদুর অচিস্ত্যপ্রকাশ (বাবু শৈলেন্ত্রকুমার রায়) এ এ 
কাঁশীনাথ (বাবু কুগ্ভবিহারী বন) ১, অমরনাথের পিতা । 
তিনকড়ি (» গোপাললাল দত্ত) *** অমরনাথের ভূত্য । 
বিজঅয়লাল (» যৌগেন্রনাথ ঘটক ) **, উকীল। 


ক্গীরোদচন্্র €» নারায়ণচন্ত্র বন্দ্যোপাধ্যায়) গাওনাদার। 
গাওনাদারছ্য়, মক্ষেলদয়। সরিফের পেয়াদান্বয়। 


স্ত্রীগণ। 


হৈমবতী | শ্রীমতী নিস্তারিণী) বিজয়লালের ্ী ] 
লীলা (» গোলাপ) ৮২ এ কন্যা। 


বিমল (» রাণী) ৰ **  অমরনাথের দাসী । 
নর্ভকীগণ। 


বিজ্ঞাপন । 


এই প্রহদন সম্বন্ধে ধাহার৷ অভিনয়-নিপুণতাঁয 
কৃপণত। প্রদর্শন করেন নাই, তীহাঁদিগের নিকট 
গ্রন্থকার কৃতজ্ঞতাসূত্রে আবদ্ধ রহিলেন। 
তন্মধ্যে বিশেষ উল্লেখের যোগ্য «কর্তাবারৃ”__ 
যিনি অভিনয়ের শেষরক্ষা-কর্তা এবং «উকীল” 
মহোদয়-্যাহাঁর বক্তৃতা চক্দ্রোদয়ে রঙ্গালয় 
সমুজ্জলীরৃত এবং ধাঁহার দ্বারা “বারের বাহার” 
সন্বর্ধিত হইয়াছে। 


কলিকাতা +. ) 
 ২১এ কার্তিক, ১২৯৮। 


রিনি 

প্রথম দৃশ্য-_কক্ষ। 
(অমরলাথ ও নিশানাথ। ) 
নিশা । আপনি যে বিজয়বাবুর মেয়েকে বিয়ে করবার 
জন্ত ভেতরে ভেতরে চেষ্টা করছেন, তা তো আমাঁকে ৰলেননি। 
বিজয়বাঁবু জেলাকোর্টে ওকাঁলতি করেন, তাতে তে 
পারছেন কত রোজকার । 
অমর। নাহে, পয়সার জন্য তত নয়, মেয়েটা বড় ভাল; 
কিন্তু তার এই পিসী শালী বড় বজ্জীত। বিজয়বাবুর ইচ্ছে 
তার মেয়েকে দস্তরমত কোটসিপ্‌ (0০869: ) করিয়ে 
বিয়ে দেন, তা এই পিসী হারামজাদী বড় গোলযোগ 
লাগাচ্ছে, বেটা আমাকে আমলই দেয় না; ত1 আমি ছাড়নে- 
ওয়ালা নই, মাঝে মাঝে লুকিয়ে লুকিয়ে যাই। দেখ, ;আজ 
আমার বড় মাথাটা, ধরেছে, কালকের পার্টিটে (৮ম) কিছু 
গুরুতর গোছের হয়েছিল। 
নিশা । আজ্ঞে হাঁ; আপনি কিন্তু বেশ আমোদে আছেন। 
অমর। তা বটে, কিন্ত -এই পাওমাদার বেটার! বড়ই 

জালাতন করে তুলেছে । দেনাট। বড় বেশী হয়ে পড়েছে, 
আর তে। সামলাতে পারছিনি। 

নিশা । তাতে আর কি এল গেল! প্রথমে বাঁপের বিষয় 
সব খরচ করতে হবে, তার পর দেনা করা। শাস্ত্রেই আছে, 
“ধণং কৃত্বা ঘ্বৃতং পিবেৎ”__আমোদের জন্ত দেন! করেছেন ; 
আপনি তো আর অশাস্ত্রীয় ফাজ করেননি? 

অমর।. তা যাই বল।--আঃ! এই এক বেটা! আমছে। 


(প্রথম পাওনাদারের প্রবেশ ) 


তুমি বুঝি পাচ শ? টাকা পাবে? আর স্থুদূতে! আছেই। 

১ম পাওনা । আজ্ঞে ই, আপনি হিসাব করে দেখুন ন]। 
 অমর। আঃ! আমি তো আর তোমার কথায় অবিশ্বাস 
করছিনি? আচ্ছা, আর যদি পাঁচ শ* টাক দাও, তা হলে 
পুরোপুরি হাজার টাকা! হয়। 

১ম পাওনা । আজ্ঞে টাকাটা তো আমার নয়। যাঁর 
টাঁকা, সে বড় পেড়াপীড়ি করছে, ছুবেলা হাটাহাটি করছে। 

_অমর। আচ্ছা, আমি একট। মতলব ঠাউরেছি। নে 

বদি অত ব্যন্ত হয়ে থাকে, তবে তুমি কেন তাকে ও টাকাটা 
ফেলে দাওন। ; আর আমাঁকে আর পাঁচ শ* দিয়ে পুরে হাজার 
টাক! পাওনা করে নাওন1? পরের লেঠাম়্ কাজ কি? 

১ম পাওনা । আজ্ঞে, আমার টাকা থাকলে তা করতে 
পারতেম্ন;) এখন কবে দেবেন বলুন । 

অমর। আজ আমি বড় ব্যস্ত, পরে দেখ! কোরো। 


১ম পাওনা। বেশ মশাই! 
[ প্রস্থান । 

নিশা। এ বেটাদের ঢুকতে ঘন কেন? 
অমর। নাহে, চটাচটি করলে একেবারে ক্রেডিট (0198) 
খারাপ হয়ে যাবে।--আঃ! আবার আর এক বেট! 


(দ্বিতীয় পাওনাদারের প্রধেশ ) 


২য় পাওনা । মশাই, আমার টাকাট। অনেক দিন পড়ে 
আছে, আর তো রাখতে গারছিনি। 

অমর। এখন এস, অনেক কাজ আছে। 

২য় পাওনা । কতদিন আর এ রকম ভীড়াভীড়ি করবেন? 
আমি কিটাক! দিয়ে চোর? আপণাকে অদময়ে উপকার 
করেছিলেম তাঁর বুঝি এই প্রতিফল ? 

অমর। ন1 না, 'চোঁর কেন? তুমি অসময়ে উপকার করেছ, 
তুমি অতি 'দাধু! তা পরের উপকার করাই তো তোমার 
স্বভাব। নিশানাথ, আমার উপকারী বন্ধুর খাতির নাও । 

নিশা । ওরে, ভিকেন্টার আর গেলাসটা নিয়ে আয়তো। 

২য় পাঁওনা। না মশাই, ওসব ভূগলুমিতে আমি তুলিনিঃ 
আমার টাকার দরকার। 

নিশা। সেতো! সকলেরি। 

অমর। তোমার জামাইটা কেমন হ'ল হে? 

ধ্য পাওন1। আজ্ঞে, বেশ জামাই হয়েছে।--আমার 
টাকার কি? 

অমর। শীতের তত্ব কিরকম করলে? 

২য় পাঁওনা। মশাই, আমার টাক! আজ ফেলে দিন। 

নিশা । অত চটছে! কেন? বিষয় কল্পে লেন দেন, এতো! 


৪ বার-বাহাঁর । 


মি টি, 


সকলেই করে থাকে, তা বলে কি ভদ্রত! উঠে যাবে? এই 
পানটা থাও। 

২য় পাওনা । (পান খাইয়া) শী শীঘ্ব যা হয় করে 
ফেলুন, আমার অনেক কাঁজ আছে। ৃ 

নিশা । বোসো না হে, আমাদের সঙ্গে বাগানে যাঁবে এখন। 

২য় পাওনা । না মশাই, আমার আমোদ করবার. সময় 
নাই। টাকা দিন, না হয় আমি আজই উকীলের চিঠি দেব। 

নিশ!। তুমি তো বড় অভদ্র হে! দাও, আমার পানট। 
ফিরিয়ে দাও । 

২উয়পাওনা। বেশ! গানটা খাওয়ালেন, এখন আবার 
ফিরিয়ে দেব কেমন করে? 

নিশা। তা! তুমি টাকা ধার দিয়ে সে টাঁকাট! খরচ করালে, 
এখন আবার বাবু দেবেন কেমন করে? 

২য় পাওনা । মশাই, আপনার শেষকথা কি বলুন। 

অমর। যাওন| ভাই, কেন বিরক্ত কর। 

২য় পাওনা । কবে আসবো ঠিক করে বলুন, এবারে যেন 
ফিরে যেতে না হয়।, 

অমর। আজ হচ্ছেকিবার? 

ইয় পাওনা । শনিবার 

অমর। আচ্ছা, আসছে শনিবার এস, সেই দিন বলে 
দেব কবে আনতে হবে। 

২য় পাওন1। থাক, থাক বোঝা গেছে। 

[ প্রস্থ'ন। 
নিশ।। দেখুন দেখি মশাই, বড়লোক হবার কত গুণ! 


ঘাঁর-বাহাঁর । € 


কত লোক যাওয়া আসা করছে, টক আমাদের বাড়ীতে তো 
কেউ প্রত্রাব করতেও যায়না ?--এই রে! আবার আর এক 
বেটা আসছে । উঃ ।--এ বেটার মুর্তি দেখ! 
(ক্ষীরোদের প্রধেশ ) 

ক্ষীরোদ। কৈ মশাই, আপনার কিস্তি তো! এই ছ মাসের 
মধ্যে এসে পৌছুল না, বোধ হয় নৌকাঁডুবি হয়ে থাকবে, এদিকে 
আমারও যে ভরাডুবি। আজ টাঁকা দিতেই হবে, তা নইলে 
আমার আর মান থাকে না। আমি সামান্ত মানুষ, আমার 
পজি যদি আপনার কাছেই বদ্ধ রইল, তা হ'লে আঁমাঁর কাঁব- 
বার চলে কিসে? আর ভে| কেউ আমায় ধারে মাল দেয় না । 
আমি কি টাকা ধার দিয়ে চোর ? ও 

অমর। এক্রা সকলে “চোর চোঁর* করে কেন? পাওনা- 
দার ভলেই কি চোর হতে হয়? আপনার সঙ্গে একট। কথ! 
আছে, বন্ুন। 

ক্ষীবোদ। কি বলুন। 

অমর। আপনার নাম তো ক্ষীরোদবাঁবু? 

ক্ষীরোদ। হা) কেন, এতদিনের পর আবার নামের খোঁজ 
কেন? টাকা! উড়িক্বে দিতে চান নাকি ? 

অমর। আহা হা হা! শুনুন না, ক্ষীরোদ বাঁবু--শ, ষ, স,' 
ই, ক্ষ 

ক্ষীরোদ। পাঁঠশাল! বসালেন যে! 

অমর । দেখুন, আমি পাওনাদারদের সঙ্গে একট! বন্দোবস্ত 

করছি, ত। আগুপিছু হ'লে পাছে কেউ দুঃখিত হন, এইজন্তা 
আমি বর্ণমালা অন্থসারে পেমেন্ট (980০). করছি। 


চি বার-বাহার। 


ক্সীরোদ। সেকিরকম? 

অমর। এই অ, আ, ই, ঈ--এই রফম। যাদের যাদের 
মাম “অঃয়ের কোটায়, তাদের আগে) তার গর “আ+,_এই 
রকম ক্ষেঠ পর্য্যস্ত। তা আপনার নাম যদি 'নীরদ” বাবু হত, 
ত। হলে বোধ হয় দশ পনের বছর পরে আপনার টাকা" ফিরে 
পেতেন। কিন্তু ক্ষ'র পালা যে কবে আসবে, তা তো বলতে 
পারিনি, সেইজন্ঠ এখন পাঁক কথ! দ্দিতে ভরসা! কচ্ছিনি। 

ক্ষীরোদ | বেশ বন্দোবস্ত করেছেন তো? তা আপনাৰর 
জন্ত নামটা! তো আর এখন বদলাতে পারিনি। ভাল, “ক্ষ” তো 
যুক্ত অক্ষব--“ক+ আর মূর্দণ্য য়ে 'ক্ষা-তা। “কঃয়ের দরুণ 
কিছু টাকা তো শীগ্র পাব, তার পর ন! হয় মুর্দণ্য “যঃয়ের দরুণ 
বাকী টাকাট। এর পর দেবেন। 

অমর। যুক্ত অক্ষর টক্ষর ও সব নব্যতন্ত্রের কথা, আমি 
ধাপ পিতোমোর চাল তে। ছাড়তে পারবো না। শ, ষ, স, হ, 
স্ব ও 

ক্ষীরোদ। তাঁবেশ। ভাল দেখিগে আদালতে কি নিয়মে 
ভিক্রী দেয়। যদ্ি,আপনার বর্ণমালা অনুমারে হয়, তা হলে 
আর ভাবনা কি? আঁপনাৰ নাম 'অমরনাথ'--বুঝেছেন-- 
স্বরে 'অ'! 

[প্রস্থান । 
অমর। আর চল্লোনা! হে, বড়ই বেগতিক দেখছি। 


( তিনকড়ির প্রবেশ ও পত্র প্রদান) 


(গন্রপাঠীন্তে ) রামচনত্রবাবু আজকে সন্ধ্যার পর খাবার 


বার-বাহার । থ 


নেমন্তন্ন করেছেন। আঃ! আসছে তিন হপ্তার মতন আমার 
রোজ খাবার নেমস্তন্ন রয়েছে, কেমন করে যাই? 

নিশা। এখন আর রামচন্দ্র “বাবু নন, এখন 'অনরেবল” $ 
রামচন্দ্র সেদিন যে কৌন্পলের মেম্বর হয়েছেন। 

'অমর। বটে? তবেরোৌসে।। দেখ্‌ তিনকড়ি, রামচঞ্ঞ 
বাবুকে-_-ও" বিষণ !-_-অনরেষল রামচন্দ্রকে আমার নমস্কীর 
জানিয়ে তার লোককে বল্গে যে আমি সন্ধ্যার সময় তার 
ওখানে হাজির হব । আর দেখ, কেলেকে বল যে দৌড়ে রায় 
বাহাদুর কিষণলালকে বলে আসে যে, আঁজ যে তার ওখানে 
যাবার কথা ছিল তা যেতে পাল্লেম না, ছু দিন বাতে 
শয্যাগত আছি। 

তিন। যে আজ্ঞে। 

[ প্রস্থার্ন। 
( দ্বিতীয় ভূত্োর প্রবেশ ও পত্র প্রধান ) 

অমর। কার চিঠি? 

২য় ভূত্য। আজ্ঞে, রাজ! বাহাদুর বিশ্বেশ্বরের ) তার লোক 
জবাবের জন্য দাড়িয়ে আছে। 

অমর। (পত্রপাঠাস্তে) ইন! বাজ! বাহাছুরের গার্ডেন পার্টি 
(081950 0৪:৮৮ ), না গেলে বড় ছুঃখিত হবেন--দেখ্‌, রাম" 
চন্ত্রবাবুর লোক চলে গেছে? 

২্য়তৃত্য। আজ্ঞে, জবার গেয়ে তখনি গেছে। 

অমর। যা! যা, ছুটে যা, গিয়ে তাঁকে বলে আয় ধে আঁজ 
আঁমার একট! জরুরি কাজ আঁছে এখন মনে পড়লো, সেই 
জন্ত আজ যেতে পারবো না। 


এ ধার-বাঁহার | 


খ্য় ভূত্য। যে আজ্ঞে। 
| প্রস্থানি। 
নিশ!। “অনরেবল” বুঝি “রাজা বাহাছুরেরঃ কাঁছে কল্‌কে 
পেলেন না? 
অমর। নাহে তা নয়, রাজা বাহাদুর বড় সৌখীন লোঁক, 
আর আমার বিশেষ বন্ধু; ওকে বঞ্চিত কলে পাপ হবে ।--তাই 
তো, আজ লীলার ওখানে যাই কখন ? 
নিশা । শুনিছি বিজয়বাবু কলকেতায় এসেছেন, এখানে 
প্রান্তিন্‌ (20639) করবেন) আপনার মঙ্গে আলাপ 
আছে তো? 
অমর। ন1, তিনি তে এখানে থাকতেন না, আমাকে 
বৌঁধ হয় চেনেন না। আমি তাকে ছুএকবার চোখে 
দেখেছি মাত্র । শুনেছি, বাবাকে লিখেছিলেন বে তার মেয়ের 
সঙ্গে আমার বিয়ে হয় তার একান্ত ইচ্ছ!। 
(দ্বিতীয় ভূত্যের প্রবেশ ) 
হয় ভৃত্য। আজ্ঞে, রামচন্দ্র বাবুর লোককে তো ধরতে 
পাল্লেম না, শুনলেম সে ট্রামওয়ে চড়ে আর কোথায় গেল। 
অমর। আঃ) ভাল আপদ! আচ্ছা, তুই রাজ। বাহাদুরের 
লোককে বল্গে যে আমি বাগানে গিয়ে ঠিক সময়ে জুটবো। 
আমিই রামচন্জ্রবীবুকে বলে আসবো এখন। 
| [ ছিতীয় ভূত্যের প্রস্থান। 
(তিনকড়ির প্রধেশ ) 
অমর। কিরে, অত হীপাচ্ছিস কেন? 
তিন। আজ্ঞে, মহীরাজ। বাঁচাছুর ! মহ্থারাজজ। বাহাদুর 1. 


বার-বাহার। ৯ 


অমর। তা কি হয়েছে? 

তিন। আজ্ঞে, মহাঁরাঁজ1 বাহাঁছুর দরজায় এসেছেন, আর 
বল্লেন, যে যদি আপনার আর কোন বিশেষ দরকার না থাকে, 
তা হলে তার সঙ্গে বাগানে যেতে হবে, সেখানে খাওয়। 
দাওয়া আছে। 

অমর। মহারাজ! বাহাছর? নিজে গাড়ীতে? দরজায় 
দাড়িয়ে? শীগ্গির আমার ভাল জুতো, চাদর আর ছড়িগাছটা' 
আন্। আর দেখু, কেলেকে বল্‌ ছুটে রামচন্দ্র বাবুর ওখানে যায়। 

তিন। আজ্ঞে, সে যে রায় বাহাদুরের ওখানে গেছে। 

অমর। আঃ! তবে তুই বায়বাহাঁছুরের ওখানে-_-নাঁনা-- 
দেখ্‌, তুই রাজ! বাহাঁদুর-_ন! না না__আঃ ! তুই আগে রামচন্জর- 
বাবুর ওখানে গিয়ে তাঁর পর রাজ! বাহাছরের ওখানে যাবি । 

তিন। ' রামবাবুকে কি বলবো ? 

অমর। আঃ! এইমাত্র যা বলে দ্িলেম ! 

তিন। আজ্ঞে, আমাঁকে কিছুই তে! বলেন নি। 

অমর। আঃ! যা হয় একটা বলিগ গে। 

তিন। আর রাজ! বাহাছুরকে ? 

অমর। তাকে বলিস যে কাশীপুরে আমার ষে খুড়ো 
আছেন, তাঁকে গঙ্গাষাত্রা করেছে। 

(তিনকড়ির গমনোদেযোগ ) 

না, না, ও কথায় বিশ্বাস করবে না, সে খুঁড়ো ক্টোর কিছু 

নেই। দীড়া-দেখ-_আচ্ছা, এ কথাই ভাল। 
| [ তিনকড়ির প্রস্থান 
এই ঈাড়ানা-_আঃ ! দেখ 


৬০ বার-্বাহার। 


(তিনকড়ির প্রবেশ ) 
বলি যে-কৈ, আমার ছড়ি আনলিনি ? 
(তিনকড়ির গমনোদ্যোগ ) 
এই শোন্‌ শোন্--বলিস যে আপনার ওথাঁনে আ'্রবার 
জন্ত যেই গাড়ীতে উঠবেন, অমনি বাবুকে ওয়ারিণে ধরে 
নিয়ে গেল। ৃ 
[ তিমকড়ির প্রস্থান। 
তুমি বোন, আমি আসছি। 
নিশা। বেশ! আপনি তে! বাগানে চল্লেন,। আমি বসে 
কি করবো? 
অমর । হী, হা, বটে, বটে। 
[ উভয়ের প্রস্থান । 

দ্বিতীয় দৃশ্য--পথ। 
(গঙ্গাস্বান করিয়৷ হৈমবতীর প্রবেশ ও অপর দিক দিয়া বিমলার প্রবেশ ) 
হৈম। দেখ বেমলা, তোকে একট! কথ! বলি ; তুই আর 
লীলার কাছে তোর বাবুর চিঠি নে যাসনে । আর তোর বাবুকে 
বলিস, আমার বাড়ীতে যেন কখন মা ঢোকে--খবরদার 
বিমলা। এ খবর আমাকে দিয়ে দেওয়া কেন? তোমার 


তাই তে! বাড়ী এয়েছে, তাঁকে কেন বল না যে, আমার বাবুকে 
চিঠি লিখে বারণ করে। 


বার-বাহার । ১১ 





হৈম। আচ্ছা, সে কথ! আমি বুঝবে এ্রথন; তোকে ঘ। 
বল, তাই কর। খবরদার বলছি! 

বিমল|। তুমিই কেন খবরদারি কর না। আমার বাবুতো 
আর চুরি করতে যায় না, তোমার ভায়ের হৃকুম আছে তাই 
নায়। তা আচ্ছা, তোমার ভাইকে জানাব এখন, তিনি বন্দি 
বারণ করেন, তবে শুনবে! । 

হৈম। বটে রে হারামজাদি! আমার সঙ্গে চোপা? 
বাড়ী কার জানিস? আমি মনে কল্পে কাকেও ঢুকতে দিতে 
না পারি তাজানিস? রোস্‌, দাদাকে বলে একট। পুলিস.কেস 
করিয়ে দিচ্ছি, তোর নপর-চপর বেরিয়ে যাবে এখন। আমার 
বাড়ীতে ঢুকিস নে বলছি--থবরঘার ! | 

বিমলা। আইন দেখাচ্ছ? আচ্ছা, বাঁড়ী কার তাও 
দেখা যাবে । তোমাকে যদ্দি জব্দ করতে ন পারি, তবে আমি 
নাপতের মেয়ে নই। 

হৈম। ওঃ! বেটার আম্পর্থা দেখ !--লীলা, চলে আয়, 
রোদ্দর উঠলো। 

[প্রস্থান । 
(লীলার প্রবেশ) 

লীলা সক্কাল বেলা আবার পিসিমার ষঙ্গে কি হচ্ছিল ? 

বিমল! । তোমার পিসিম। বলছিলেন যে, এইবার থেকে 
তোমাকে আমাদের বাড়ীতে যেতে হবে। 

লীলা । কেন? সত্যিন্াকি? 

রিমল!। তোমার পিদিমার হুকুম যে আমার বাঁবু তার 
বাড়ীতে ঢুকতে পাবে না । তা! বাঁধুর সঙ্গে যদি দেখা করতে ন 


১২ বার-বাহার। 





চাও, বাবুর চিঠিও তো ভোমাকে গিয়ে আনতে হবে? আমারও 
যে ঢুকতে বারণ। 

লীলা । তাহলেকি হবে? 

বিমলা। ভয়কি? তোমার বাবা এখানে আছেন, এর 
মধ্যে একটা! হেম্ত-নেন্ত হ'য়ে যাবে । তোমার বাবার খুব মত 
আছে যে, তোমার সঙ্গে আমার বাবুর বিয়ে হয়ে যায়। 

লীল1। এ পিমিমা আবার ফিরছেন, তুই সরে বা, আবার 


দেখা করিস। 
[প্রস্থান। 


€( তিনকড়ির প্রবেশ) 

তিন। আবার দশবাইচগ্ীকে খেপালি কেন? 

বিমলা। এখনে1 খেপাইনি, এর পর পুরো খেপাৰ দেখবি । 

তিন। আচ্ছা, বাবু তে। সব ফুকে দিলে, তার পর 
উপায়? আমার বিয়ের সময় বাবুষে হাজার টাক দেব 
বলেছিল, তা আর ঘটলো! না। 

বিমলা। কেন, তোর কি আর টাকার আশ মেটে না? 
কত হাজার পার কল্পি তার ঠিক নেই। 

তিন। সেকথা ঠিক, তা সে যে উপরি রোক্কার; আর 
এই বেল! গুছিয়ে না নিলে এর পর খাব কি? এর পর আর 
[কি কোন বেটা আমাকে চাকর রাখবে? তবে কি জানিগ, 
হাতে তুলে না দ্রিলে মনটা বোঝে না যে, বাঁবু কিছু দিলেন । 
তা যাক, বাবুর ও কি বুদ্ধ হচ্ছে? 

বিমলা। কেন? 

তিন। প্র উকীলের মেগ্েকে বিষ্বে করে কি হবে? তার 


বার-বাহার। ৯৩ 


পয়সা আছে তো! লবডঙ্কা-_আ'র সেই বা বাবুকে মেক্সে প্রিচ্ছে 
কেন? আর তো বাবুর বিষয় 4 না যে মামল1 বাঁধিয়ে 
কিছু লুটবে ? 

বিমল! | কেন, কর্থাবাঁবুর অনেক টাক] এখনও আছে, 
সব টাঁক1 তো পাঠায় না। আর হৈমবতী ঠাকরুণের বেশ পয়স। 
আছে, সে সব এ মেয়ে পাঁবে--বাধু তো আর বোকা নয় । 

তিন। বিষয়ের মধ্যে প্র বাড়ীথানি ; তা ধেখানি দামী বটে। 

বিমলা। আরে না না, অনেক টাকা স্মাছে, ক্থদে খাটে। 
মাপী যেন যক্ষি! অত পয়সা, তবু রাস্তায় রাস্তায় ঘুরে বেড়ায় ১ 
আর মেয়েটাকেও হাটিয়ে গঙ্গান্নান করায় । মাগীটে বড় ৰাকড়া, 
তা দেখি কতদূর হ”য়ে উঠে। 

তিন। যাই, রেল! হু*ল, আঁবাঁর চায়ের জল গরম করতে হযে। 


[ উভয়ের প্রস্থ্বন | 

তৃতীয় দৃশ্য_-.কক্ষ। 
(বিজয়লাল ও হৈমবতী |) 


হৈম। দেখ, ভুমি ও ছেলের সঙ্গে লীলার বিশে দিতে 
পারবে না। 
বিজয়। কেন, তার অপরাধের প্রমাণ কি? 
হৈম। শুনেছি সে বড় বওয়াটে ছেলে । 
বিজন । গুনেছ?- শোনা কথ! আদালতে গ্লাহা হয়:ন।। 
নর 


5৪ বার-বাহার । 


হৈম। তবে শুনেছি তার অনেক দেন! । 
বিজয়। আবার শুনেছ? না, তুমি নিতান্ত অব্যবসায়ীর 
মত কথা কইতে লাগলে । চোখে কিছু দেখেছ ? 
হৈম। দেনা! আবার চেখে দেখবে কেমন করে ? 
বিজয়। আহাহা! এমন কথন দেখেছ কি যে' তার 
পাঁওনাদারের। তার কাছে টাকা চাচ্ছে ? 
হৈম। না তা দেখিনি, তবে রাস্তায় দাড়িয়ে তারা৷ ওকে 
বাপান্ত করছে, তা আমি আপনার কাণে শুনেছি। 
বিজয়। আহাহা! তার অসাক্ষীতে কে কি বলে তার 
জন্ত আইনমতে সে অপরাধী হ'তে পারে না। 
হৈম। তোমার আইন মাথায় থাক । তার বেলেল্লাগিরির 
কথ। সহরময় টিটি হচ্ছে, তোমার সথের আইনমতে সে সব 
কিছুই নয়! 
বিজয়। আঁহাহা! সাক্ষাৎ প্রমাণ তিন্ন আদালতে দোষ 
সাব্যস্ত হয় ন!। 
হৈম। সে আবার কিরকম? 
বিজয়। কি রকম? একটা উদাহরণ দিয়ে বুঝিয়ে দিচ্ছি। 
মনে কর, “ক” “য়ের ঘড়ি চুরি করেছে) “থ এসে হলফ করে 
আদালতে বন্ধে যে “ক”ই তার ঘড়ি নিয়েছে-_-বুঝেছ ? 
হৈম। বুঝেছি। 
. বিজয়। তার পর “ক+ কি কল্পে, না, “গ” নামে এক সাফাই 
দিলে যে চুরির সময় সে উপস্থিত ছিল না--বুঝলে? 
হৈম। যদি ছিল না, তবে চুরি কল্পে কেমন করে ? 
বিজয়।. শুনে যাও। এ পর্যন্ত ছুদিকের প্রমাণ ছুল্য 

মুল্য; তাঁর পরখ” কি কল্পে, না, “ঘ* নামে এক প্রমাণ 
দিলে--মনে রেখ, এ সব সাক্ষাৎ প্রমাণ-_যে সে “ক+য়ের পকেটে 
সে ঘড়ি দেখেছে । তা দেখ,-বুঝতে পারছে? 

হৈম। কৈ, না। 

রিজয়। এ অতি সোঁজা কথা । তা দেখ, “গ/য়ের প্রমাণ 
“”-না না” কেটে দিলে ; তার পর “ক”-_-ন1 ন1-“গ*-- 
না না--কি বলছিলেম ভাল--“ঘ* আর 'থ” একত্র হয়ে গ'কে-- 
না নাঁ-“ক'কে দোষী প্রমাণ করলে। এখন বুঝতে পাল্লে £ 

হৈম। আমার ঘাট হয়েছে, আমি চলে যাই। 

বিজয়। আহাহা! চাক্ষুষ প্রমাণ কি তাই বলছিলেম। 

হৈম। তোমার রাক্ষুদে পেরমাণ তোমাতেই খাক, ও 
আমার বোঝবার দরকার নেই। আইন পড়লেই এমন বুদ্ধি 
শুদ্ধি হয় নাকি? | | 

বিজয়। আইন ন! পড়লে কি মন্তিফ পরিস্কার. হয়, ন৮ 
নীতিজ্ঞান জন্মায়? বেনথাম বলেন__ 

হৈম। থাম্‌ বাবু, ভাল. লাগে না।- তাঁর পর সে ছোঁড়া 
ভারি মাতাল । 

বিজয়। শোনা কথ? 

হৈম । না, এ আমার চোখে দেখ! কথা। 

বিজয় । ত। হলে প্রাসঙ্গিক বটে । তা তাতে আর হয়েছে 
কি ? মদ থাওয়া তো আর সভ্যতা-বিরুদ্ধ নক? ই, তবে যদি 
তনশার ঝৌকে কোন অপরাধ করে তা হলে তাঁর মার্জন। নাই 
বটে। তা প্রমাণ করতে আর ব্যাঁপারট! কি? “যে তাঁর অজ্রাতে 
কিস্বা তার অসম্মতিতে”-- 


১৬ বার-বাহার | 


. হৈম।. তোমার. মতিচ্ছন্ন হয়েছে! তোমার মেয়েকে যাকে 
ইচ্ছে তাকে দাওগে, আমার এক কাণাকড়িও. কিন্ত তাকে 
দিচ্ছিনি। উকীলি করে তো তুমি যথেষ্টই করেছ-_-আর করবেই 
বা কোথা থেকে? উকীলির শিথেছই বা কি? আজও পর্যন্ত 
তো ক, থ, গ, ঘ করে বেড়াও। 

বিজয়। দেখ, তাঁর বাপের অনেক বিষয় আছে। 
হৈম। সেতে। গব ঠেক্স করে এনেছে; পাচজনে পড়ে 
তো! সব ঠকিয়ে নিয়েছে । 
বিজয়। কোন ভয় নাই, সব আদায় করে দেব। জগ্টিদ 
ফিমা-. 
হৈম। ফি আর হবে তোমার ধঙ্গে বকে ! আমার ইচ্ছে হয় 
যে মাথামুড় খুঁড়ে মরি। 
বিজয়। আহাহ ! আত্মহত্যা করায় বিশেষ সাজা আছে জান? 
হৈম। আত্মহত্যা করে ফেল্পে তোমার আইন আর কি 
করতে পারবে? 
বিজঁয়। "হন! ণ্যদি কেহ আত্মঘাতী হইবার উদ্যোগ 
করে এবং সেই অপরাধ করিবার নিমিত্ত কোন কার্ধ্য করে, তবে 
সেই ব্যক্তি এক বৎপরের অনধিক কোন কাল বিনা পরিশ্রমে 
কয়েদ হইবেক, ফি অর্থদণ্ড, কিংবা! উভয় প্রকার দণ্ড হইতে 
গারিবেক ইতি ভারতবর্ষীয় দণ্ডবিধি আইনের ৩০৯ ধারা ।” 
_ হৈম! এমন ধারা পাগল তে! কোথাও দেখিনি । 
বিজগব 1 কি! পাগল ৰলা! ৪৯৯ ধারায় কি বলে জান ? 

"কোন ব্যক্তির সুখ্যাতির অনিষ্ট করিবার অভিপ্রায়ে কিংবা 

তাহার কোন দোষারোপ হইলে ব্যক্তির অনিষ্ট হইবে জানিয়। 

ঁকংবা জানিবার কারণ প্রাপ্ত হইয়া যদ্দি কেহ বাক্যেতে কিংব। 
পাঠ হইবার অভিপ্রায়ে কোন কথাতে কিংবা ইঙ্গিতে কিংবা 
দৃশ্তছবি প্রভৃতি কোন অঙ্গুরূপ দ্বারা ভাহার প্রতি দৌধারোপ 
করে, কি তাহ প্রকাশ করে, তধে সে ব্যক্তির অপথাচ্চ 
ক্ষরে বল। থা ।৮-_অপবাদ্ধের কি সাজা তাজান? 
হৈম। আমার ঘাট হয়েছে, আমাকে মাপ কর। 
বিজয় । আগে আদালতে প্লিভ গিপ্টি (21989 চু) ) 
ক্ষর, ভবে ক্ষম প্রার্থন। গ্রাহ্য কৰা ঘেতে পারে। এ বিষয়ের 
অনেক নজীর সংগ্রহ আছে। ও | 
হৈম। অদেষ্টে অনেক গেরো। আছে তা জানি--আঁর লং 
গগেরো কেন? হ্থায় হার! উকীল হলেই কি এমনি সং হতে 
য় ?-ঘাই তোমার সর্দে আর বকাঁবকি করে কিহবে? 
[উভয়ের প্রস্থান । 

চতুর্থ দৃশ্য-_-পথ। 
€অমরনাথ ও ভিনকড়ি। ) 
অমর । কতটাক। পেলি? 
ভিন। আজ্ঞে, দেই হীরের আংটাটা খাঁর দাম আপনি 
হাজার টাক! বলেছিলেন, সে. বেটার, তো৷ আড়াই শ* টাকার 
বেশী কেউ বলেনা, তা আমি ভাই এনেছি। 
অঙ্গর। বেশ ফরিছিস। 
তিন। আর সেই পাধ়া-বধাদ পান-দাদট।-আঃ দে্টার 

জন্থে ভারি নাকাল হ'তে হয়েছে। ইঃ! কর্তীবাঁবু বলতেন তার 
দাম সাড়ে সাত শ? টাকা, কোথা সাড়ে সাত শ7? সওয়া শঃ 
টাকার বেশী কেউ দিতে চাইলে না) তা আমি জানি আপনার 
টাকার দরকার, আমি তাতেই ছেড়ে দিলুম। 
অমর । তা বেশ করিছিশ। 
তিন। আর আপনার যে সেই বাঁজাওয়াল৷ ছোট টেক 
ঘড়িটে--ও মশাই--ঘড়িওয়াল। বেটারা কি ডাকাত! দেখ! 
সাক্ষাৎ্থ দেড় হাজার টাকায় কর্তাবাবু কেনেন, সেটার দাম কিনা 
বেটারা বলে আড়াই শ/ টাকারবেশী নয়। যে দোকানে কেন! 
সেই দৌকানে নে গেলুম, বন্ধুম “বাপু এখনো ছু” বছর হয়নি, এরি 
মধ্যে এত ঘেটে গেল?” ত। বেটা বল্লে কি যে “ও কারিকরের 
ঘড়ি আর এখন ফেসিয়ান নেই । আমি বন্ধুম। বাপু অনেক 
লাভ খেয়েই তো, ধর্ম কি একেবারে নেই ?? তাঅনেক পেড় 
গীড়ি ধস্তাধন্তির পর আর দশটী টাকা উঠলো, তা কাজেই 
অ|মাকে তাই নিয়েই আসতে হঠল। 
অমর। আরে, য। বাড়াতে পেরেছিন তাই লাভ। তা! 
বেশ,_আর বসম্তী রংয়ের শালের জোড়াট।? 
. তিন। আঃ মশাই ।' তিন শ+ টাকার বেশী কোন শালাই 
দিতে চায়না। তা পৌণে চার শ; টাকার জিনিসটে কি'মাটার 
দরে ছাড়বো ? আমি রাগ করে ফিরিয়ে এনেছি। 
অমর। দুর বেট! হাঁবাতে ! | বা, শীগ্গির তিন শ' টাকা 
লিয়ে আয়। | 
তিন। তা এখন গেলে যেগরক্স বুঝবে। বোধ হয় দেড় শ 
টাকা দেবে কি না সনেহ। 

অমর । তাতাই আনবি। আর হীরের বোদামগুলে! ক্কি 
করলি? 

তিন। সেগুলো ছাড়ি আর কি--এমন সময়, একজন 
লোক আমাকে কাণে কাণে বৃল্লে যে 'এখন ছাড়িসনি, পনের 
দিনের তেতর একজন কাপ্তেনবাঁধু কলকেতায় আসছে, তীর 
কাছে ভাল দর পাবি। 

অমর। প-নে-র দিন? দূর বেটা বৌক1 কোথাকার ! 
পনের দিনে যুগ উল্টে যায়। আমায় যদি কেউ বলে যে ছুটো। 
টাক! ধার দিন, পনের দিন পরে আমি আপনাকে ছু” শ টাক। 
দেব, আমি তাও দিতে গ্রস্তত নই। যষ1 যা) যা পাস তাই 
আনগে না।--আবার দাড়ালি কেন? 

তিন। আজ্তে, টাকাগুলে একবার গুণে নেবেন না? 

অমর। বেটা আমি তোমার পোদ্দার কি না, তাই টাক! 
গুণতে হবে! আমার আর কোন চর্চা নেই কেবল বসে বঙ্গে 
তোমার টাকাই গুণি? বেয়াদব কাহেক1! 

[ তিনকড়ির প্রন্থান। 

তাই তো! বেল।ট1 গেল যে_-এখনে। পার্টির কিছুই তদবির 

হ'ল না। 
(ক্ষীরোদ ও সরিফের পেয়াদাদয়ের প্রবেশ) 

ক্ষীরোদ। এই তোমাদের আসামী, গ্রেপ্তার কর।--দেখুন 
মশাই, আদালত আপনার বর্ণমল। অনুদারে ডিক্রি দিয়েছে। 

অমর। তা তো. দেখছি, কিন্তু ওয়ারেন্টের আগে ধে 
নোটিস বেরোয় তা তে! পাইনি । 
্গীরোদ। পেয়েছেন বৈকি? শবে ম্মাপনি বণমাগ। 

অঙগুপাত্ধে লব কাগজপত্র দেখে থাকেন কিনা, সেই জন্ত বোধ 
হুয় দেখানা এখনও আপনার খবরে আসেনি । শ, ষ, স, হ-- 
ভার গরক্ষকিনা? 
[প্রস্থান। 
অমব। (স্বগতঃ) ভাই তে! বড় বিপদে পড়লেম গা! 
২য় পেয়াদা। ভাবছেন কি? টাকাট। ফেলে দিন না। 
অমর। (ন্বগতঃ) টাঁকাগুলোও ছাই আবাঁর তিনকড়ের 
কাছে রইল। (প্রকাগ্তে ) টাকাট। কাল সকালে দিলে চলবে 
না? 

১ম পেমাদা। তা চলবে না কেন? যে দিনে দেবেন, সেই 
দিনেই খোলস পাবেন। তা হলে এখন চলুন। 
অমর কোথায় যাব ঃ আমার বাড়ীতে আজ যে পার্টি 
আছে। 

১ম পেয়াদা। তা পার্টিট! না হয় সেইখানেই হবে এখন। 
যেখানে যাচ্ছেন, সেখানে আপনার ইয়ার বস্কি টের আছে, বেশ 
আমোদ হবে এখন । 

'অমর। (বিজয়লালকে দেখিয়া) আঁচ্ছা, এই ভদ্রলোকটা 
যদি জামিন হন, তা হ'লে আজ রাত্রের জন্য আমাকে ছেড়ে 
দিতে পার? 

১মপেয়াদা। বিজয়বাধু? ও'কে বেশ চিনি। তা আচ্ছা, 
উনি যদি জামিন হন, তা হ'লে আপনাকে ছেড়ে দিতে পারি, 
/কিস্তু বকসিস্টের বিষয় বিবেচন করবেন । 

অমর। তার জন্ত আর ভাবনা কি? (দ্বগততঃ) কি করি? 

বিজম্ববাবুর, সঙ্জে কোন কালে তে! আলাঁপ নেই। তাই তে] 

০2০ 
বড় মুস্কিল দেখছি যে। এদিকে পার্টির কোন তদ্ধির হল না! । 
যা থাকে কপালে এগিয়ে তো পড়ি । (অগ্রসর হইয়! প্রকান্ত্ে ) 
নমস্কার মশাই । 


(বিজয়লালের প্রবেশ) 

বিজয়। নমস্কার। আপনাকে চিনতে পারছিনি যে? 
আপনার প্রয়োজন কি? | 

অমর। আজ্ঞে, আমি পুলিশ কোর্টের দালাল। এই ছুজন 
লোকের একট! মোকর্দমা আছে, তাই আপনার কাছে একটা 
পরামর্শ করতে চায়। ও 

বিজয়। কেসটা (088০) কি? 

অমর । আজ্ঞে, অতি সামান্য বিষয়। ওদের একটা দামী 
গরু কে ঠেঙ্গিয়ে মেরে ফেলেছে, তারির নালিশ করবে। ঘরে 
মেটাবার কথা হচ্ছে, তাই আপনি একটা পরামর্শ দিন। 

বিজয়। তা বেশ, ওদের আমার সঙ্গে আসতে বল, আমি 
ঘরে গিয়ে ভাল করে গুনবে। এখন। 

অমর। যাঁও হে বাবুর সঙ্গে যাও, উনিই মিটিয়ে দেবেন এখন। 

বিজয় । অতি তুচ্ছ বিষয়, এর জন্য এত গোলযোগ কিসের ? 
এস-এস, আমিই মিটিয়ে দিচ্ছি। আপনি তবে আন্ুন। 

'অমর। নমস্কার মশাই । 

বিজয় । নমস্কার, নমস্কার। 

[ একদিক দিয় অমরনাথ ও অপর দিক দিয়া অন্য সকলের প্রস্থান ॥ 


পা 

পঞ্চম দৃশ্য--কক্ষ । 


(বিজয়লাল, মক্ষেলদ্বয় ও পেয়াদাঘ্য়।) 

বিজয়। তোমরা একটু অপেক্ষা কর, এই ভদ্রলোক ঢটা 
বলে আছেন, আগে এঁদের কাজটা মিটিয়ে দিই। আপনার কি 
কেস (088)? চটপট বলুন। 

১ম মক্কেল। আজ্ঞে, ভরিচরণ মিত্র আমার নামে পাচ শ? 
টাকার তেগুনোঁটের (008007069) এক নালিশ করেছে, আমি 
এর বিদ্দুবিসর্ঘও জানিনে ; আমি তাকে চক্ষেও কখন দেখিনে। 

বিজয় । আপনি টাকা ধার করেননি? নোটের তারিখ কি? 

১ম মন্ধেল। আজ্ঞে ইংরাজী ১৮৮৮ সালের ৫ই মে। গশুনলেম 
ঘষে তিনটে সাক্ষীর দ্বার সে প্রমাণ করাবে যে তারা আমাকে 
নোট সই করতে আঁর টাকা নিতে দেখেছে । 

বিজয়। আচ্ছা, আপনি দেন! স্বীকার করুন গে। 

১ম যক্কেল। বলেন কি মশাই? 

বিজয়। শুনুনির দিন আপনার পক্ষ থেকে চারটে সাক্ষী 
দিয়ে প্রমীণ করাব যে ইংরাজী ১৮৯০ সালের ১০ই জুনে তার 
বাড়ীতে সুদ সমেত সব টাঁক1 পরিশোধ হয়েছে । 

১ম মক্কেল। তাঁর পর? হেগুনোঁট তাঁর কাছে রইল 
কেমন করে? | 

বিজয় । তার জন্য আর হয়েছে কি? ওঁ সাঁক্ষীরাই বলবে 
যে মহাজনের কাছে তখন নোটখান1 উপস্থিত ন! থাকায় পরে 
ফিরিয়ে দেব বলেছিল। কিন্তু এ সাফাই যেন খুব গোপনে 

থাকে, ও পক্ষে বুদ্ধিমান লোক আছে দেখছি।--যাঁন, আমার, 
মুহুরির কাছে আটট। টাক] দিয়ে যান । 
1] ১ম মন্ধেলের প্রস্থান । 

তোমার কি গে? 

ব্য মন্কেল। আজ্ঞে, আমার বাগানের ভেতর একজনের 
গরু ঢুকে গাছপাঁল। সব তছরূপ করেছে । 

বিজয়। আক্চার এইগুলো ঘটে থাকে । একটু বেশী 
ড্যামেজের - (987785 ) নালিশ করা উচিত। কুড়ি টাকার, 
দাবি করে দাও গে। আর যদি ঘরে মেটাতে পার তা হ'লে 
ভালই হয়; আমি মিছিমিছি আদালতে যেতে পরামর্শ দিইনি | 

২য় মকেল। আজ্ঞে, আমারো তাই ইচ্ছে। তা আপনি 
মিটিয়ে দিন। | 

বিজয়। তা বেশ, তোমার আসামীকে ডেকে এন, মিটিয়ে 
দেব এখন। | 

২য় মকেল। আজ্তে, বিশেষ প্রমাণ আছে ষে আপনার 
বাড়ীর গরুই আমার ক্ষতি করেছে। 

বিজয়। বটে? (ভাবিয়া) তা আচ্ছা, আমার কন্সাপ্টেসন্‌ 
ফি (00080169000 09) এক মোহর অর্থাৎ সতের টাক] দিয়ে 
চুকিয়ে নে যাও; অর্থাৎ আমার মুহুরীর কাছে সাত টাক! দিয়ে 
যাও। ৃ 
২্য়মকেল। কিরকম হ'ল? তাহলেযে উল্টে আঁমার 
তিন টাকা। পাওন] হয়-_কুড়ি টাকা তো! ড্যামেজের দাবি? 

বিজয়। বাপু, তুমিতে। চাইলে কুড়ি টাকা, কিন্তু আদালত, 
শট টাঁকার বেশী কখনই দিত না; তা নিথরচায় বিন! ঝঞ্চটে 

দশ টাক পেলে, তাতেও মন ওঠে না? যাও যাওঃ সাত টাক] 
দিয়ে যাও, আর আমি তোমাকে বেশী সময় দিতে পারিনি ।-- 
ই, তোমাদের কথা” 
[ ২য় মন্ধেলের প্রস্থান । 

পাশ টাকার বেশী কি? 

১ম পেয়াদা। আজ্জে ঢের ধেশী। 

বিজয়। বিলিতী গরু দেখছি । ৪২৯ ধারায় বলে, “কোন 
ছাতীঘ, কি উটের, কি ঘোড়ার, ফি খচ্চরের, কি মহিষের, কি 
ষাড়ের, কি গরুর, কি বলর্দের, যে কোন মুল্য হউক, যদ্দি কেহ 
ভাহাকে, কিন্বা পঙ্শাশ টাক] কি অধিক মুল্যের অন্ত কোন 
জন্তকে হত্যা করিয়া, কি বিষ খাওয়াইর়া, কি তাঁহার কোন 
অঙ্গহীন করিয়া, কি তাহাঁকে অকর্মনণ্য করিয়া অপকার করে, 
তবে সে পাঁচ বৎসরের অনধিক কোন কাল পর্ষ্যস্ত কোন 'এক 
গ্রাকারে কয়েদ হইবেক, কিম্বা তাহার অর্থদণ্ড, কি এ উভয় দণ্ড 
হইথেক ইতি।» 

১ম পেয়াদা। আজ্ঞে। 

বিজয় । তা তোমরা আসামীর লঙ্গে মিটমাট করে ফেল গে, 
মিছিমিছি আদালতে যাবার দরকার কি? কিছু নাহয় কম জম 
করে নাও গে। 

১ম পেয়াদা। আজ্ে, তা কেমন করে পারবে! ? 

বিজয়। তোমাদের আসামীকে ডেকে এন, আমি মিটিয়ে 
দেব এখন। 

১ম পৈয়াদা। আজ্দে, “আপনি মেটাবেন বলেই তো 
আদামীফে ছেড়ে দিলেম। 

বিজয় । আসামীকে ধরে রাখবার তোমাদের কোন এক্তার 
নাই। ৩৪১ ধারা তোর্মাদের মেয়াদ হতে পারে । আগে 
এমন করতে হবে। | 

১ম পেয়াদা। আজ্ঞে, ওয়ারিণ আমাদের সঙ্গেই আঁছে,, 
এই দেখুন না। 

বিজয়। ওয়ার্যান্ট ( 88800) 1 কৈ দেখি ?--একি ! 
এ তো দেখছি দেনার জন্য ওয়ার্যাণ্ট ! তামাসা করতে এসেছ ? 

১ম পেয়াদা। আজ্ঞে না, আপনি তো টাকা দিতে চাই 
লেন, ভাই আসামীকে ছেড়ে দিয়ে আপনার সঙ্গে এলেম। 

বিজয়। তবে কি তোমাদের গরুমারার মোকর্দম] নয়-_. 
আমাকে মারবার ফন্দি হচ্ছে? 

১ম পেয়াদা। আজ্ঞে, গরুর কথাতো! জাঁনিপি, আপনাকেই 
জাঁনি বলে তো! আসামীকে ছেড়ে দিলেম। 

বিজয়। বটে? বঞ্চনা? প্যদি কেহ কোন ব্যক্তিকে বঞ্চন! 
করিয়া ফোন দ্রব্য কোন ব্যক্তিকে দিতে কিংবা কোন ব্যক্তিকে 
বাখিবার অনুমতি দিতে প্রতারণাভাবে কি শঠতাক্রমে সেই 
বঞ্চিত ব্যক্তির প্রবৃত্তি জন্মায়, কিংব! সেই বঞ্চিত ব্যক্তির ত্রাস্তি 
না হইলে দে অকর্তব্য যে কর্ম করিত না, কিংবা কর্তব্য ষে কর্ন 
করিত, এমত অকর্তব্য কর্ম করিতে কিংবা! এমত কর্তব্য কর্ম 
না করিতে, যদি জ্ঞানপুর্বক তাহার প্রবৃত্তি জন্মায় ও তত্রগে 
যে কর্ম করা যার, কি ঘে কার্ধের ত্রুটি হয়, তাহাতে যদি ঞ 
বঞ্চিত ব্যক্তির শরীরের, কি ঘনের, কি ন্ুখ্যাতির, কি সম্পততিয়, 
হানি কি ক্ষতি হয়, কি হইবার সম্তাবন। থাকে, তবে সেই ব্যক্তি: 
বঞ্চনা করে এমত বলা যাঁয়।” 

৩ 

১ম পেয়াদ1। আজ্ঞে, আমর! তো! কোন অপরাধ করিনি। 
বিজয়। অপরাধের মহায়তা করাও যা, আঁর অপরাধ 
করাও তা। সব বেটাকে জেলে দেব তবে আমি ছাড়বে । 
১ম পেয়াদা। আজ্জে, টাকাটা তো এখন দিন। 
বিজয়। অবশ্ত--আমি বে-আইনি কাঁজ করবো ন1। .টাঁকা 
দিচ্ছি, কিন্ত ড্যামেজ শুদ্ধ আদায় করবে! তবে ছাড়বে । 
[ কলের প্রস্থান । 

ষষ্ঠ দৃশ্য-__-কক্ষ। 
(অমরনাথ ও লীঙ1। ) 
লীলা । পিদীমা যদি টের পাঁন তবেই তো গেছি! তা 
হ'লে আর বাড়ী ঢুকতে দেবেন না । তুমি বেমলাকে বল 
আমায় রেখে আন্ুক। 
অমর। যে তোমায় বাঁড়ী থেকে বার করে দিতে চায়, 
তাঁর বাড়ীতে যাবার আর দরকার কি? আজ থেকেই এই 
রাড়ী তোমার হল। . 
লীলাঁ। তুমি আমায় নিয়ে কি করবে? আমায় বিয়ে 
কল্পে পিসীমাঁর একটা পয়সাঁও পাবে ন!। 
অমর । তা জেনেও যখন তোমাকে বিয়ে করতে প্রস্তত 
হয়েছি, তখন আর আমার ভালবাসার উপর সন্দেহ করা 
তোমার উচিত নয় । দেখ, যে স্ত্রীর টাকার অস্ত বিয়ে করে, 
তার ভালবাস! টাকায় সঙ্গে ফুরিয়ে যায়? ষে রূপের অন্ত বিয়ে 
করে, তার ভালবাসা যতদিন রূপ থাকে ততদিনেরি জন্য ) আর 

থে গুণে মোহিত হয়ে বিয্নে করে তার ভালবাসা চিরস্থারী। 
তুমি আমায় কিসের জন্য ভালবাঁস ? আমার অবস্থা তো জান। 
লীলা । যে টাকার খাতিরে ভালবাসে, সে তে। বারাঙ্গনা। 
(তিনকড়ির প্রবেশ ) 
তিন। বাবুরো- খুঁড়ি--রাজাবাবুরো'-_খুড়ি--বাহাছরের 
দল সব আসছে। 
অমর। আচ্ছা, বাইরের ঘরে বস! গে। 
[ তিনকড়ির প্রস্থান । 
লীলা । দেখ, ওদের সঙ্গ তুমি ত্যাগ কর। 
সমর । এখন আমার জীবনের লক্ষ্য হয়েছে, আর বাজে 
আমোদ ভাল লাগে না। তবে আজ উদ্যোগ করে ফেলেছি, 
তাই। বোধ হয় এই আমার শেষ পার্টি 
(বিমলার প্রবেশ) 


বিমলা। ওগো শুনলুম কর্তাবাবু নাকি এই মত্তর এসে 
পৌছেছে। | 

অমর। তাইতো, বিপদের উপর বিপদ! 

লীল1। বেম্লা, শীগ্গির আমায় বাঁড়ী রেখে আয়। 

বিমলা। ভয় নেই, ভয় নেই। এখন বেরোন হবে নাঃ 
তোমাকে একটা! ঘরের ভেতর লুকিয়ে রাখি। আপনাদের 
যেমন আমোদ হবে তাই হোক, আমি দেখিগে কোন রকম 
করে যদ্দি কর্তাবাবুকে এখন ভাগাঁতে পারি । আমি বেরিয়ে, 


গেলে কাকেও দরজ। খুলে দেবেন না। 
[সকলের গ্রন্থান ॥ 

সপ্তম দৃশ্য--বাটার সম্মুখ । 
( কাশীনাথের প্রবেশ--অন্তরালে বিমগ। ) 


কাশী। ওঃ! চারদিন রেলের গাড়ীতে বসে বসে আমার 
সর্ধাঙ্গ যেন ফোড়ার মত টাটিয়েছে। আসছে বছর পুজোর 
সময় আমার আপবার কণা ছিল, এত এগিয়ে এসেছি দেখে 
আমার অমরনাথ বোধ হয় বড় খুসী হবে। 

বিমলা। (শ্বগতঃ) রেলের গাড়ী চুরমার হলে বোধ হয় 
আরও খুনী হ'ত। ( অগ্রসর হইয়! প্রকান্তে ) একি ? একি 
দ্বেখছি? কর্তাবাবু? না না, জ্যান্ত না ভুত হয়ে এয়েছে ? 

কাশী। কিরে বিমলি। আমায় চিনতে পারছিম নে? 

বিমলা। কর্তাবাবু সত্যি সত্যি? না ভূতে তোমার রূপ 
ধরে ছলতে এয়েছে ? বাম রাম রাম রাম! 

কাশী। কিরে, তোর হয়েছে কি? আমি ভূত নই, সত্যি 
সত্যিআমি। 

বিমলা। সত্যি সত্যি তুমি? আঃ! বাঁচলুম, পেন্নাম করি । 

কাশী। থাক্‌, হয়েছে । ভাল আছিস তো? তোর বাবু 
কেমন আছে? বিষয় আশয় সব দেখছে তো? বোঁধ হয় 
ঢের টাকা জমিয়েছে, না ? | 

বিমলা। একট! কাঁণাকড়িও ন1। 

কাশী। মেকি রে? 

বিমলী। যেমন টাক! আসে, অমনি বেরিয়ে বাক্স । 

কাঁণী। বলিসকিবে? 

বিমলা। স্থদে খাটে ॥ আপনি যতদিন এখানে ছিলেন্‌ 
না, ততদিন ধরে এ বাড়ীতে ভিড় কত! দিবে রাত্তির কেবল 
টাকা চাইতে আমে। 

কাশী। এই তে! চাই--বেশ, বেশ। 

(জনৈক পাওনাদারের গ্রধেশ ) 

বিমল1। (ব্বগতঃ) এ বেটা আবার ভাল সময় এসে 
ভুটলো। 

পাওনা । দ্বেখ বাছা, আমি. তো আর হাঁটাহাটি করতে 
পারিনি। আজ যদি তোমার বাবু টাকা ফেলে দেন ভালই» 
না দেন, তা হ'লে কাল দকালেই ওয়ারিণ বার করবো! 
হাজার হাজার টাকা--বড় ফেলন। কথ নয়! 

কাণী। এ আবার কি শুনছি? 

বিমলা। পরে বলছি। 

কাশী। ওগো, শোন শোন) আমার ছেলে কি তোমার 
হাজার টাক ধারে? 

পাওনা । আপনার ছেলে? 

কাশী। হা, ই, আমার ছেলে-বিমলির মমিবই আমাক 
ছেলে। রর 

পাওনা। ভা! বেণ হয়েছে মশাই, আপনিই তবে টাকাট! 
ফেলে দ্িন। | 

কাশী। দে কথাটা বাবু আমি এখন ধলতে গাঁরিনি। 

বিমলা। কিজপ্তে টাক! ধার কর! হয়েছিল ত। গুনলে 
আপনি খুনি হয়ে এখনি টাকাটি। ফেলে দেবেন। 

কাশী। টাকা ধার কর! হয়েছে শুনলে খুসি হব? 

বিমল|। বাবু খুব বৃদ্ধির কাজ করেছিলেন। 

কাশী। টাকা ধার করা বুঝি বুদ্ধির কাজ? তবেসে 
টাকাটা ফাঁকি দেবার জন্তে জেলে যাওয়া আরও বুদ্ধির কাজ 
হবে এখন! 

বিমলা। আজ্ঞে শুনুন, দশ হাজার টাঁক] দিয়ে বাবু এক- 
খানা বাড়ী কিনেছেন+ সকলে বলে ধে, সে বাড়ীর দাম হেসে 
খেলে পঁচিশ হাজার টাকার কম নয়। বাবুর কাছে দেরাত্তরে 
নঃ হাজার টাক! বই ছিল না, পাছে অমন সন্তার বাড়ীটে হাত- 
ছাড়া হয়ে যায়, সেই জন্তে সেই বাভিরেই হাজার টাকা ধার 
করা হয়। 

কাণী। বেচে থাকুক। তুমি বাবু কাল সকালে এসে 
টাকাটা! আমার কাছ থেকে নিয়ে যেও । 

পাওনা। যেআজ্ে। 


| প্রন্থান। 


কাশী। সহরের কোনখানে সে বাড়ীটে রে? 

বিমলা। আজ্তে, এই কাছেই। | 

কাশী। শ্রীযে বড় বাড়ীটে দেখা যাচ্ছে, ওটা নয় তো? 

বিমলা। না! না, ওট| নয়। তরী যে বাড়ীটে দেখতে 
গ্রাচ্ছেন, কাশ্মীরী বারাওা ওল1-- 

কাশী। হা, হা। | ] 

বিমলা। মা না, ওটা নয়। তার ঠিক ডাইনে যে মস্ত 
বাড়ীটে দেখতে গাচ্ছেন-" 

কাশী। এ্টে? 

বিমলা। না না, তার সামনে যে নতুন ফটক ওলা বাড়ীটে 
দেখতে পাচ্ছেন_- | 

কাশী। বটে বটে, তা ওটা বেশ বাড়ী। 

বিমলাঁ। আজক্তে, ওটা কেন? তার সামনে যে একতলা 
বাড়াটে দেখতে পাচ্ছেন_- 

কাশী। ঠিক ঠিক, এঁটে নাকি? 

বিমলা। নানা, তার পাশদে যে গলিটে গেছে, তার 
ওদিককার মোড়ের মাথার বাড়ীটে । 

কাশী । ও গলিতে ভাল বাড়ী আছে বলে তে। মনে হয় 
না। বড় বাড়ীর মধ্যে তো! এক হৈমবতী ঠাকরুণের। 

বিমলা। প্র, প্র বাড়ীটে। 

কাশী। বেশ দাও বটে। তবে, তিনি বাঁড়ী বেচতে 
গেলেন কেন? 

বিমলা। আর মশাই, সে কথা আর কি বলবো? তিনি 
যে গাঁগল হ'য়ে গেছেন। তার ভাই এয়েছে, তিনি নাকি 
তাকে পাগলা-গারদে দেবার হুকুম নিয়েছেন। 

কাঁশী। আহাহা! গুনে বড় ছুঃখ হ'ল।--কথায় কথায় 
অনেক দ্বেরি হ/য়ে গে, তুই দরজ। খুলতে বল্‌। 

বিমল1। (শ্বগতঃ) এইবারে কি করি? 

কাশী। চুপ করেষাড়িয়ে দইলি কেন? তোর বাবুর 
কোন রিপদ্‌ ঘটেনি তো? 

বিমলা। আজ্ঞে না, তবে-- 

কাঁশী। আজে না, তবে কি? শীগ্গির বল্‌। 

বিমলা। আজ্ঞে, আপনি বাড়ীতে টুকবেন না, আপনার 
পায়ে পড়ি। 

কাশী। এ যে ভারি আবদার দেখছি ! কেন, কি হয়েছে? 

বিমলা। আপনার বাড়ীতে ছ মাস হ'ল-_ 

কাশী। আমার বাড়ীতে ছ মান আবার কি হ'ল 1. 

বিমলা। আজে, এই ছ মাস ধরে আপনার বাড়ীতে ভূতের 
দৌরাত্ম্য হয়েছে। আপনি যদি দেখেন তো একেবারে আপ- 
নার দাতকপাটি লেগে যাবে। শোরের চেঁচান, ঝড়ের মতন 
বৌ বে৷ শব্ধ, পেঁচার ডাক, শেয়ালের ভাক, ভেটার গড়গড়ানি-- 
এই সব দিন বাত্তিরই হচ্ছে। 

কাশী। বেটা থেপেছে রে ! তোকেই ভূতে পেয়েছে দেখছি। 
সরে দাড়া, দেখি আমার বাড়ীতে আমি ঢুকতে পারি কি না? 

বিমল! । আপনার পায়ে পড়ি, আপনি ঢুকবেন না । 

কাশী। আমার বাড়ীতে আমি ঢুকবে না? 

বিমলা। একটু দেরি করুন) এখন গুজন রোজ! ঢুকে ভূত 
মাঁবাচ্ছে। বোধ হয় এখন ভূতের নাচ হচ্ছে। (নেপথ্যে 
উচ্চ হাস্য) এঁ--এ শুঙ্গন। 

কাশী। ( চমকিয়া) তাইতো, ব্যাপারথানা কি? 

বিমলা। (স্বগতঃ ) এই তৃতের ভয় দেখান ভিন্ন আর 
উপায় নেই। (নেপথ্যে বিকট চীৎকার) শুনলেন মশাই ? 
পেত্যয় হল ? এবাড়ীতে কেউ ট্রেকতে পারে না ধলেই তো! 
বাবু আমার এঁ হৈমবতী ঠাকক্ুণের বাঁড়ীটে কিনেছেন। 

কাশী। কি? আমার ছেলে আমার বাড়ী ছেড়ে গেছে? 
ধলিদ কিরে! 

বিমল1। আজ্ঞে, আঁদি কি মিছে কথা বলছি? একদিন 
রাত্তিরে বাবু দেখলেন যে শোবার ঘরের জানলার নীচে 
একট! তালগাছের মতন কি দীড়িয়ে রয়েছে ; তাঁর নাকি : 
কুড়িটে মাথা, একশোটা! চোঁজ, পৌণে দুশোট। নাক-- 

কণশী। দূর বেটা! এসবকি সত্যি? নাআমায় ভয় 
দেখাচ্ছিল? ই, ভূতযোনি আছে তা] স্বীকার করি, কিন্তু 
আমার বাড়ীতে কেন তাঁরা উৎপাত করবে তা তে বুঝতে 
পারিনি । ও 

বিমলা। তা, আপনি তো কাঁণে শুনলেন; আর চোখে 
দেখতে চান তো না হয় ভেতরে ঢুকুন। (নেপথ্যে বিকট চীৎ" 
কার) এ-ী আবার! রাম রাম রাম রাম! 

কাশী। বাম রাম রাম রাম! তা দেখ্‌, তকে আঁমার 
তোরম্স টোরঙ্গ গুলো আমার ছেলের নতুন বাড়ীতে পাঠিয়ে দিই। 

বিনলা । আজ্ঞে, সেটা এখন করবেন না। | 

কাশী। কেন? সে বাড়ীতে আবার ভূত জুটেছে নাকি? 

বিমলা। আজ্ঞে না, হৈমবতী ঠাকরুণ আজও সে বাড়ীতে 
থাঁকেন। আঁমি তো আগেই বলিছি যে তিনি পাঁগল হয়েছেন, 
বাড়ী বেচবার কথা কেউ যদি তাঁকে বলে, তা হ'লে আর তাঁর 
বাচোয়া নেই। 

কাশী। আচ্ছা, আমি বুঝে শুঝে কথা কইব এখন। 

বিমল1। দিন ছুই অপিক্ষে কল্পে ভাল হয়। 

কাশী। না, আমি এখনি সেখানে 'যাব। 

বিমলা। এই যে তিনি এখানে আসছেন, বুঝে দ্ুঝে ফথা, 
বাত্রা কইবেন। 

€ হৈমবতীর প্রবেশ ) 
হৈম। একি? কাণীবাবু এয়েছেন যে! 
বিমল1। (জনাস্তিকে ) হা, রেলের গাড়ীতে ও"র যথা* 
 সর্ন্ব চুরি গেছে, সেই জন্য একেবারে থেগে গেছেন । 
হৈম। আহাহা!! এমন লোকেরও এমন হয় গা! 
বিমল! । (জনাস্তিকে ) তা উনি যা বলবেন সে কথা কিছু 
মনে টনে কোরোনা। আমর! শীগ্গিরই ওকে পাগলা-গারদে 
দেব। 
হৈম। (শ্বগতঃ) চাউনিটে কি যেন এক তর! 
কাশী। (শ্বগতঃ) ইস্‌! এ'র চেহারাঁট|! কি ভয়ঙ্কর হয়েছে, 
চৌখ ছুটো৷ যেন লাটায়ের মতন ঘুরছে ! 
হৈম। কাশীবাবু, আপনি বাড়ী এয়েছেন বড় থুসী হলেম। 
কিন্ত আপনার বিপদের কথ শুনে বড় কষ্ট হস্ল। 
কাশী। ভগবানের ইচ্ছে আর রোজাদের হাঁত। থামকা। 
থামকা বাড়ীটে ভূতে পেলে গা! 
হৈম। (শ্বগতঃ) বাড়ীটে ভূতে গেলে ! আহা বড় থেপেছে 
দেথছি। কথ! কাটাকাটি করবো না, তা হলে আরও বেড়ে যাবে। 
কাশী । তা বলিকি, তোমার বাড়ীতে যদি দয়া করে আমার 
মোটঘাটগুলে রাখতে দাঁও, তা হ,লে বড় ভাল হয়। 
হৈম। দ্বচ্ছন্দে--এও কি কথা গ! ! আমার বাঁড়ীফে আপনি 
নিজের বাঁড়ীর মতনই ভাবতে পারেন। 
কাঁণী। দেখ, তোমার এই অবস্থায় আঁমি তোমাকে অপ- 
সাঁন করতে ইচ্ছে করিনে। (জনাস্তিকে ) বিমলি, কৈ এ'র 
তো পাগলের লক্ষণ কিছুই দেখতে পেলেম না ? 

বিমলা। ( জনাস্তিকে ) মাঝে মাঝে একটু একটু জ্ঞান হয়, 
একটু পরেই আবার দেখতে পাঁবেন। : 

কাশী। দেখ, তুমি যে জ্ঞানশূন্ত হয়েছ। তা তো এ পর্য্যন্ত 
কথাবার্ডী কয়ে টের পাওয়। গেল না) তা এখন দেখছি বেশ 
হ'সের সময়, এইবেল! বলন1 কেন, কি জন্ত তোমার উন্মাদ 
রোগ অন্মাল? আমার বোধ হয় তোমাকে যে পাগলা-গারদে 
দেবার হুকুম নেওয়। হয়েছে, সেট! অন্তায় কাজ হয়েছে। 

হেম। আমাকে গাগলা-গারদে দেবে? আমাকে ! 

কাশী। (জনাস্তিকে ) নারে ঠিক বলেছিস, ভারি উন্মাদ 
দেখছি। 

হৈম। তা এর চেয়ে যদি বেশী বাড়াবাড়ি না করেন তা 
হ'লে আপনাকে গারদে রেখে দেওয়া অন্তায় বৈকি? 

কাশী । আমাকে গারদে রেখে দেবে? হাঃ হাঃ হাঃ! 
উদ্বোর বোঝ বুদোর ঘাড়ে ?-_ন না! না, তোমার যে বাড়ীখানি 
বিকিয়ে গেছে, তার জগ্ত কিছু মনে করো না) আর অন্তে না 
নিয়ে আমার ছেলে যে কিনেছে তা সে তোমার পক্ষে ভালই 
হয়েছে । তা তুমি সঙ্ঞানে যে রকমে ছিলে এখনও ঠিক সেই 
রকমে সেখানে একট! কুটুরিতে থাকতে পাবে। ভুমি যে পাগল 
হয়েছ, এ কথা তোমায় কিছুতেই জানতে দেব না । 

হৈম। আমি পাগল? তুমি পাঁগল-“তোমার দাঁতগুটি 
পাগল! তোমাকে আবার আহা আহ করবে! ? বুড়ে। বয়েসে 
থেপেছ, আর সারবার উপায় নেই। বেষলাঁ, যাতে শ্বীগগির 
শীগ্গির একে গারদে দেওয়! হম তাই করগে। তা'না- হলে 
সন্ধলকে কামড়ে মারবে দেখছি। [প্রস্থান। 

কাশী। বটে? তুমি কেমন করে আমার ছেলের বাড়ীতে 
থাকতে পার তা দেখে নেব। এই শোন--তোমায় ুটাশ দিচ্ছি, 
এখনি তোমার জিনিসপত্র উঠিয়ে নাও। আমি এখনি সে 
বাড়ীতে গিয়ে উঠবে] । 

(ভিতর হইতে কিষণলাঁল ও বিশ্বেশ্বরের প্রবেশ ) 
বিমল1। রাম রাম রাম রাম! 
[প্রস্থান। 

কাশী। ব্বাম রাম রাম রাম! 

কিষণ। বাম রাম বাবু সাহাব। 

কাশী। আপনারা কি রোজ! না ভূত? 

কিষণ। ক্য1 বাবু সাহাব, রোজ। ক বাত ক্যা বোলতে 
হে ? ময় মুনলমান নেহি, ময় রোজা করত নেহি । 

কাশী। হামার! গোস্তাকি মাপ করতে আজ্ঞা হয়। আপনি 
তো তেঞিমন্দি থেলতা। হায়? আফিমকা ভাও আজ কাল 
কিস্‌্ মাফিক হায়? 

কিষণ। আরে ভাই তোম তো বাউর! হায় মালুম হোতা । 

কাশী। (ম্বগতঃ)'এর ব্যাপারখানা কি? ক্রমেই ষে 
সন্দেহ বেড়ে উঠছে, যা থাকে অদেষ্টে, ঢুকে তো পড়ি। 

বিশ্বে। খবরদার, বাড়ীতে ঢুকোনা। 

কাশী। কেন? আপনারা যখন বেরিয়ে এয়েছেন, তখন 

ভূতের নাচ তো বন্ধ হয়ে গেছে। 

.. কিষণ। আরে কীহা যাঁতা হায় উন্ধু? 
কাশী । আমার নিজকা। বাড়ী, তোম বারণ করবার কোন্‌? 
বিশ্বে। আপনার বাড়ী? 

কাশী। আজ্ঞে, এই বাড়ীর বাবুই আমার পুত্র ! 

বিশ্বে। আপনি অমরবাবুর ঠাকুর ? আপনার মঙ্ষে আলাপ 
করে বড় আপ্যায়িত হলেম। ইনি রায় বাহাছুর কিষণলাল। 

কিষণ। ইনি রাঁজ। বাহাঁছুর বিশ্বেশ্বর | 

কাশী । আমার পরম সৌভাগ্য যে একেবারে হরিহর মৃত্ত 
দেখলেম। 

বিশ্বে। ধেকিরকম ? 

কাশী। এই, কিষণজী আর বিশ্বেশ্বর। আমি আপনাদের 
গোলামের গোলাম । 

বিশ্বে। আপনি তার গোলাম হতে পারেন, কিন্তু অমর- 
বাবু আমাদের গোলাম নন। তিনি বড় উ“চুদরের লোক, 
তার বাঁপ হওয়া বড় পুণ্যের কথা। তা আপনি ঠিক সমক্বে 
ফিরেছেন, ধারণ কাল সকালে যে সেকিথাবে তার আর এমন 
কোন মংস্থান নাই । এমন ছেলের জন্ত যে আপনি গো-থাঁটন 
থেটে টাক1 রোজকার করেছেন, তা আপনার সার্থক হয়েছে। 
আপনি ঘত টাক। দ্রিয়েছেন, তাঁর একটা পয়সাও দে হাতে 
রাখেনি । 

কাশী । তা দরজ] ছেড়ে দ্রিন, এমন গুণময় সন্তানকে দেখ- 
বার জন্য আমার প্রাণট! বড় ব্যাকুল হয়েছে । 

বিশ্বে। তা একটু সবুর করতে হবে। বাড়ীটে কিছু বে- 
মেরাঁমতি আছে, একট। ধর কেবল সাজান আছে, ত। সেথানে' 
আজ খুব গটরা চলছে) বোধ হয় সেখানে চেয়ারও বাড়াপ্ত। 
তা৷ আপনি বেশ. সময়ে ফিরেছেন, বাড়ীতে এমন ঞিনিসটি নাই 
যে তা বাধা দিয়ে আপনাকে একছিলিম তামাঁক দেয়! | 

৪ 

কাশী। বটে? আমার ছবিটবিগুলোও কি চুলোয় গেছে? 
বিশ্বে । ' সেগুলো! তে! সকলের আগে ছেড়েছে ; তা, ভাতে 
তার কোন দোষ ছিল না। অমন স্ুরুচিসম্পন্ন লেকের কাছে 
অমন অশ্লীল ছবিগুলো চক্ষুশূল হয়েছিল । 
কাশা। আমার সেই বড় কালীমৃত্তিখানাও গেছে ?. তার 
ফেমের দামই দেড় শ” টাকা হবে! এমন কে সৌখীন আছে 
যে অত দামের ছবিখান1 কিনবে ? 
বিশ্বে। আজে, তাঁর জন্ত চিত্ত করবেন না, সেখানা তের 
টাকায় রাঁর় বাহাদুর কিনেছেন'। 
কাশী। মহামারীকি উপর আপনার অচলা ভক্তি 1- এখন 
সরুন, ভেতরে গিয়ে দেখি গে, দেওয়ালগুলোর ঢুপিটি আছে 
কি না? (বাটার মধ্যে প্রবেশ) 
বিশ্বে। হাঁঃ হাঃ হাঃ! বেট! ভারি ফীঁপরে পড়েছে। 
কিষণ। অমরবাঁবুক1 আচ্ছা! হাঁল হুয়]। 
বিশ্বে । 'আপ যো জুয়া খেলামে উদ্‌ রোজ পনের হাজার, 
রূপেয়া উনসে জিতা, ওহিসে উনকো। আচ্ছা আকেল মিলা । 
শাল! বুরা আদমিকে! লেড়কা হোকে হাম লোগ্গোকা চাল 
চালানে মাংতা হায়। 
কিষণ। দেখিয়ে রাজা সাঁহাঁব, গাঁধ্বেক1! বাঁচ্ছ, যিসকে। 
দেন। দ্েনে হোতা হায়, আপ লোঁগ্ৰোকে। বরাবর হোনে চাতা, 
যিস লোগ্গোকে। কভি দেন! নেহি দেনে হোত! হাঁয়। 
বিশ্বে । চলিয়ে, ভিতর যাকে দেখে ক্যা তাঁমাসা! হোতা হায়। 
| [উভগ্মের প্রস্থীন, ৷ 

( অমরনাথ, বিশ্বনাথ, রায় বাহাদুর, রাজা বাহীছুর, মহারাজ! 
বাহাছুর, অন্যন্য বন্ধুগণ ও নর্তকীগণ আসীন ; 
কাশীনাথের প্রবেশ ) 


অমর। মশাই, ইনিই আমার পিতা, এই মাত্র হঠাৎ 
চাঁকরি-স্থল থেকে পৌছেছেন। ইনি রায় বাহাছুর কিষণলাল, 
ইনি রাজা বাহাছুর বিশ্বেশ্বর, ইনি মহাঁরাজ। . বাহাদুর 
অচিন্ত্যপ্রকাশ। 
কাশী। একটা মহাঁমহোপাধ্যায় আর একট! সাম্স্উল্লে। 
হ+লেই দরবারট! পুরো হ্ত। মহারাজ! বাহাছরগণ! আমি 
সকলকেই এই খেতাব দিয়ে বলছি, কারণ জানিনা উনিশ বিশ 
হ'লে আবার কার অপমান হবে--আঁমার নিবেদন শুন। 
(যোডহস্তে ) আপনাদের মত মহৎ লোকেরা যে আপনাদের 
শরীরের দ্বার এই অধমের বাড়ী পরিপূর্ণ করেছেন, আর এই 
অধমের টাকায় কেন? মদ আর মাংসের দ্বারা যে আপনাদের 
উদর পরিপূর্ণ করেছেন, এ সম্মানের জন্ত এ দাস আপনাদের 
কাছে চিরকালের মত গোঁলাম-খত লিখেছে । এখন সবিনস 
নিবেদন, যে আপনাদের আর এই বাহাছুর-ভক্ত বাদরের মুখ 
আর আমি দেখতে ইচ্ছা করিনি) অতএব আপনারা "ছুর্গী- 
শ্রীহরি” বলতে পারেন। 
কিষণ। আরে, এ গিধ্বোড় ক্যা বোলত হায় রে? 
কাশী। বোলতা হায় এই, যে আপনার “রাম নাম সত্য 

হায়” করবার সময় উপস্থিত হয়েছে, অতএব এই বেল। 
ভাগিয়ে; তা বোধহয় আমার ছেলের কোঁন কষ্টই হবে না, 
আপনারা বোধহয় ওকে থেতে পরতে দিতে পাঁরবেন। 

অচিষ্ত্য। আপনার কথ! আমি বুঝতে পারছিনি, আপনি 
কি বলছেন? 

কাশী। বলছি এই যে আঁপনাদের মত মহৎ মহৎ অতিথি- 
€সবা করে আমার ছেলের বৈকুঠে স্থান হয়েছে। 

অচিন্ত্য। কি! যত বড়মুখ তত বড় কথা! আমরা 
ভিথিরী ? 'তোমাদের মত লোকের বাঁড়ী টুকে আমি তোমাকে 
কত সম্মানিত করেছি তা জান ? 

বাশী। আমার বাড়ী থেকে বেরুলে আমি আরও: সম্মা- 
নিত হব। 

. অচিস্ত্য। চলহে রাঁজ! চল, থিয়েটারে যাওয়া! যাঁক, ছোট- 
€লোকের গয়স! ন। হয় হয়েছে, তা বলে তার শিষ্টাচার মিলবে 
কোথেকে ? 

[মহারাজ ও রাঁজার প্রস্থান । 
কাশী। মিষ্টি আচার এই বাঁবু সাহেবের কাছে মিলতে 
গাবে। কেঁও রায় সাহেব, আপনার দৌকানে আমলকীকা 
মোরবব! মিলতা হায়? 
কিষণ। বেকুব বেয়াদব কাহাক।! 
1 প্রস্থান। 
জনৈক বন্ধু। চলছে, বাহাদুরের! যখন চলে গেলেন 
তখনই তে। সভা ভঙ্গ হয়েছে। 
. চঅন্যান্য সম্ধুগণের প্রস্থান।: 

কাশী। ( নর্ভকীগণের প্রতি ) তা আপনারা আর বসে 
কেন? ইন্দ্রের সভা তো ভঙ্গ হয়েছে, আর কেন? ভূত তো! 
তাড়িয়েছি তবে আপনারা আর কেন? রোসো৷ রোসো, সব 
ঘরগুলে। দেখে আমি ; আরও যে কটা পত্রী আছে সবগলোকে 
জুটিয্বে এক সরষে পড়া দেব। 

[শ্রস্থান। 

অমর। এইবারেই মুস্কিল! লীলাকে যদি দেখতে পাঁয় 
তা হলে তো! আর আমাদের মাথা থাকবে না। 

নিশা । (স্বগতঃ) এইবারে সরে পড়ি বাবা! একেই 
বলে মোপাহেবির মাশুল! 


[ প্রস্থান? 


€ লীলাঁকে লইয়া কাশীনাথের প্রবেশ ও অমরনাথের প্রস্থান ) 

কাশী। আপনি আর কেন! দক্ষযজ্ঞ নাশ করে তে! 
আপনার সেম! সামস্তেরা পব চলে গেছে? আপনি এখনও 
প্রাণধারণ করে আছেন কি জন্ত? আমার ছাগ-মুণ্ড হয়নি 
বলে কি আপনার আশ! মেটেনি?. 

[লীলাকে লইয়া প্রস্থান 
(বিজয়লাঁল ও হৈমবতীর প্রবেশ ) 

বিজয়। কৈ, কেউ তে। কোথায় নাই। কাট! ভাল 
হ'ল না, তুমি কেবল লোকের কথায় নেচে বেড়াও, চাক্ষুষ 
প্রমাণ তো দেখ না ? অপরের বাড়ীতে অবৈধ প্রবেশ করা 
ট্রেস্পাস্‌ (106810988 )। 

হৈম। রেখে. দাও তোঁমার ফিদ্ফাস! 

 বিজ্বয়। তুমি কি চার্জ (0008785) দিতে চাও? কিডূ্‌- 
ভ্াঁপিং (73197850108 ) ? 
ছৈম। কি ন্তাকামই কর তাঁর ঠিক নেই। 
বিজয়। তবে কি বল? আ্যাব্ডাক্সন্‌ ( 48০০7 ) ? 
হৈম। রেখে দাও তোমার ভ্যাকৃডিকিসন্!--এই, এই 
দেখ, এই এখন তোমার রাক্ষুপে পেরমাণ হয়েছে ? 


€(অমরনাথ ও লীলাকে লইয়। কাশীনাথের প্রবেশ ) 


কাশী। ব্যাপারটা কি ঠিক করে বল্‌? 

হৈম। বলি হাগ! ভালমান্ুষের মেয়ে, একেবারে কি লঙ্জ! 
লরমের মাথ। খেয়েছ? আমার জাতকুলে একেবারে কালি 
দিলি? (কাণীনাথের প্রতি ) এই বুঝি আপনার পাগলামির 
চিহ্ন? বাপ বেটায় জুটে আমাদের সর্বনাশ কল্পে! 

বিজয় । এইটি কি আপনার পুর? 

হৈম। হাহা, তার আবার কি রাক্ষুসে পেরমাণ চাই 
নাকি? এইটিই তোমার সথের জামাই হচ্ছিল। 

বিজয়। হচ্ছিল কেন? হবৈ! ও যখন আমাকে ঠকাতে 
পেরেছে, তথন ওর আর জোড়। মিলবে না! ওকে ফাঁপিকাঠে 
চড়ালে ফীঁস ছিড়ে যাবে, পুলিপোলাও পাঠালে জাহাজ ডুবি 
হ'লেও সমুদ্র সাতরে পালিয়ে আসবে ! এমন ছেলেকে 
ছাড়তে আছে ?-হৈম, তুমি অমত কোরো ন1। 

কাণী। এইটি তোমার ভাইবি? একেই কি তুমি 
তোমার বিষয় দেবে? 

হৈম। দেব মনে করেছিলেম বটে, কিন্তৃ--” 

বিজয়। কিন্তকি? দিতে হবে। কাশীবাবু, "আপনি 
দিন স্থির করুন, হৈমর বিষয়ের ভার আমার উপর রইল। 
অমর। বাবা, আমাকে মাপ করুন; আমি আপনার 
একটামাত্র সন্তান, আমার প্রতি মুখ তুলে চান। 
কাশী। আর আমি তো বাপু তোমার একটীমাত্র বাবা, 
তুমি কোন্‌ আমার প্রতি মুখ তুলে চেয়েছিলে ? 
অমর। বড়লোকের পাল্নায় গড়া যে কি সুখ তা এখন 
বেশ বুঝতে পেরেছি, আর আমি ওদের সম্পর্ক রাখবো না। 
(বিজয়লালের প্রতি ) আপনিও আমাকে মাপ করবেন, বড় 
বিপদে পড়েই আপনার সঙ্গে এ রকম ব্যবহার করেছিলেম, 
আপনি রাগ করবেন না। . 
বিজয়। না না, আমার কিছুমাত্র রাঁগ নাই। তোমার 
বুদ্ধির তেজ দেখে আমি একেবারে স্তম্ভিত হয়েছি । আমি 
ওকালতী করবো! আর একটি আযাটর্ণির (4১660067 ) আফিন 
খুলবো, তোমাকে তার ম্যানেজিং ক্লাক ( 102709810£ 0197) 
করবো; আমি সাহন করে বলতে পারি, আমার ফার্মের 
( মা) ) চেয়ে কেউ উচিয়ে যেতে পারবে না। 
কাশী। (হৈষবতীর প্রতি) তোমাকে আমি পাগল 
ঠাউরেছিলেম, আমার অপরাধ নিও না। সেই বিমলি বেটার 
বুদ্ধিতে আমার ও রকম ভ্রম হয়েছিল ;সে বেটাকে আমি 
থেংরা মেরে বিদেয় করে দিচ্ছি। (গমনোদ্যোগ ) 
বিজয়। নানা না না, অমন কাঁজ করবেন না, আমি সব 
শুনেছি তার মত বুদ্ধিমতী স্ত্রীলোক অতি কম মেলে। তা! 
শ্মাপনি যদি না রাখতে চান, আমাকে দেবেন, আমি তাকে 

আমার ওকাঁলতী ডিপার্টমেন্টের (19078760906 ) মুহুরী করে 
রাখবো । 

কাশী । তবে আর কি ) সব মিটমাট হয়ে গেল। লীলা 
গুনিছি বড় লক্ষ্মী মেয়ে, ওকে ঘরে এনে আমি বড় সুখী হব। 
(নর্তকীগণের প্রতি) তোমরা অনেকক্ষণ বসে রয়েছ? না? 
তা তোমরা একটা মিলন গেয়ে আর নেচে কু'দে মাত করে 
দাওনা কেন? বাঁবুরা সব তরু হয়ে বাড়ী চলে যান । 


নর্ভকীগণ। (গীত) 
মোহিনী মাঁধবী মরি তমালে বেঠিল রে। 
পিকতান হরে প্রাণ, প্রেমে উলিল রে ॥ 
নিশীখিনী বিষাদিনী, হারে উব। সুহাসিনী, 
কুলবাদে কমলিনী, নয়ন খুলিল রে। 
প্রেম সনে প্রমোদিনী, প্রমোদে মিশিল রে । 





